ARTICLE

Avui en dia les barreres arquitectòniques son una problemàtica de caràcter social, polític i cultural que impedeixen a certs ciutadans transitar amb normalitat per un espai públic. Potser no se li dona la importància que mereix perquè afecta a un número “reduït” de persones o bé perquè no es coneix un cas d’aquests en el nostre entorn més proper.

Hi han moltes persones que arran d’això, se senten molt invisibilitzades per la manca d’atenció posada per part del govern i la ciutadania amb aquest assumpte.

Amb la finalitat d’ajudar al major número d’afectats per aquesta situació, que eludeixen sortir al carrer perquè les condicions actuals no els hi permeten fer-ho amb seguretat, s’ha de tenir en compte les diferents barreres arquitectòniques que es poden trobar.

En primer lloc, les urbanístiques o bé, les barreres que es poden trobar en espais públics a través de paviments irregulars, rampes amb excés de pendent, escales sense adaptació, desnivells o obstacles en mig de la vorera que fan que la persona hagi de passar per la carretera.

En segon lloc, les d’edificació o bé, les barreres que trobem en edificis públics o privats com per exemple l’absència d’ascensors, escales sense rampes, espais molt estrets, etc.

En tercer lloc, les de transport o bé, les barreres que impedeixen circular en transport públic a persones amb mobilitat reduïda com ara entrades a estacions no adaptades o busos als quals només s’hi poden pujar per escales, etc.

Per últim, les de comunicació o bé, les barreres que no permeten circular amb tranquil·litat a persones amb ceguesa o altres discapacitats visuals.

Un cop exposades les barreres arquitectòniques que mostren la realitat de la situació, a continuació s’exposaràn les solucions que es proposen per posar fi amb aquesta situació i millorar la qualitat de vida d’aquestes persones.

D’una banda, podríem fer campanyes de conscienciació per a què la població no afectada sigui conscient de la problemàtica que aquestes barreres suposen en la vida de persones discapacitades, ja sigui per problemes de mobilitat, visibilitat o altres raons.

Per exemple, es pot proposar a dirigents polítics o celebritats que passin un dia asseguts en una cadira de rodes o amb un antifaç tapant-li els ulls i fer un curtmetratge on s'ensenyi les dificultats que se'ls han presentat quan han intentat seguir amb vida quotidiana en aquesta situació. A més, es podran fer servir aquests vídeos per fer anuncis que aconsegueixin que es visibilitzi aquesta gran problemàtica, i que visibilitzin la urgència de prendre mà a l'assumpte per actuar ràpidament.

D’altra banda, cal exigir adaptacions en voreres, edificis i llocs públics com la construcció de rampes, elevadors, senyals i reproductors auditius entre d'altres. Doncs, dit per la mateixa agència tributària, els impostos que paguem són “quantitats de diners que els ciutadans estan obligats per llei a pagar perquè les administracions públiques (l'Estat, les comunitats autònomes i els municipis) disposin dels recursos suficients amb els de finançar la satisfacció de les necessitats públiques”. És molt important que part d’aquests impostos es destinin a resoldre aquest assumpte.

És important recalcar que perquè aquestes mesures tinguin efecte, cal un compromís real per part dels polítics i dels ciutadans per dur a terme accions reals. És a dir, s'han de proposar projectes a curt i llarg termini, fent un seguiment exhaustiu del procés i la qualitat d'aquests.

A més, val la pena esmentar la importància de continuar analitzant i buscant nous punts sobre els quals actuar, ja que això és una acció molt complexa i dinàmica que requereix molt de temps i dedicació per aconseguir esborrar del mapa aquestes barreres i que la dificultat dels afectats sigui cosa del passat.

En conclusió, és de vital importància conscienciar i prendre mesures urgents per poder eliminar tots aquests elements que dificulten la vida de tantes persones al món. Però a més, cal enderrocar les barreres ideològiques que ens impedeixen comprendre que la discapacitat no és un món paral·lel, ja que totes les persones tenen dret a poder desenvolupar una vida normal, sense haver de pensar en si la parada de metro tindrà un ascensor, si la botiga on ha d'anar tindrà una rampa, o si haurà de prendre un camí més llarg o vorejar una zona per saber els problemes a què s'haurà d'enfrontar. Tant si algú resulta afectat o no per aquesta situació, hem de fer tot allò que estigui a la nostra mà per tenir un entorn accessible i unes condicions igualitàries.